SARL-NUUS - SONDAG 27 FEBRUARIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


In die nuus vandag; 
OKOSA DINK WEER OOR REGULASIES 
INNOVASIEKOMPETISIE EERSTE FASE WENNERS AANGEWYS 


DRIE RADIOAMATEURS DEUR SOMALISEEROWERS AAN DIE 
OOSKUS VAN AFRIKA GEDOOD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


OKOSA DINK WEER OOR REGULASIES 


Die Raad van OKOSA het besluit dat die outoriteit nie tweede publieke hersien- 
ingsproses sal hou nie maar die finale regulasies binnekort in die Staatskoerant 
sal publiseer. (Geen finale datum is by die SARL/OKOSA-skakelvergadering 
gegee nie maar dit sal voor die einde van Maart 2011 wees. 


By die skakelvergadering is die kwessie van wedersydse ooreenkomste tussen 
SAOG-lande ook bespreek. Die SARL-afvaardiging het daarop gewys dat die 
SARL versoek het dat hierdie saak, wat al lank sloer, dringend aandag moet 
kry. Die voorsitter van die vergadering, Phil Molefe, het aan die personeel wat 
die vergadering bygewoon het, instruksies gegee om binne week aan die SARL 
se versoek aandag te gee. Hy het as voorsitter opgetree in die plek van Dumisa 
Ngwenya wat die WRGC se voorlopige vergadering in Genêve bywoon. 


Terwyl dit nognie in die Staatskoerant gepubliseer is nie, sal die lisensiegelde nie 
op 1 April styg nie, maar eers in 2012. Die lisensiefooi vir die tydperk 1 April 
2011 tot 31 Maart 2012 sal R27 bly. 


Die SARL-afvaardiging het ook publisering van die toewysing van die 135,7 tot 
137,6 kHz bespreek. Die toewysing is ingesluit in die tabel van amateurradio- 
toewysings wat saam met die nuwe regulasies gepubliseer sal word. OKOSA het 
egter toegestem om die moontlikheid van die uitgee van aparte Staatskoerant 
te ondersoek. 


INNOVASIEKOMPETISIE EERSTEFASE WENNERS AANGEWYS 


Agt inskrywings is vir die innovasiekompetisie, wat deur Multisource en Icom 
geborg word, ontvang. Twee wenners is deur die SA Amateurradio Ontwikkel- 
ings 'Trust aangewys. 


Deon Coetzee, ZRIDE, het voorstel vir die ontwikkeling van platform vir die 
rig van direksionele antennas ingedien. Die projekvoorstel beskryf die ontwikke- 
ling van platform wat beide die meganiese struktuur en die elektroniese stelsel 
insluit vir die beheer van direksionele antennas soos byvoorbeeld paraboliese 
skotteltipe wat bewegende bron soos satelliet volg. 


Hannes Coetzee het 6 voorstelle ingedien waarvan een gekies is vir onmiddellike 
verdere ontwikkeling. Sy voorstel is vir eenvoudige, innoverende grondstasie 
wat moderne byderwetse RF-geintegreerde stroombane in samewerking met 
persoonlike rekenaar gebruik wat met klankkaart toegerus is vir die ontvangs 
van n satelliet se afwaartse seine. Sagteware Gedefinieerde Radio (SDR) bied 
die geleentheid om by die pret aan te sluit, te leer oor toekomstige radio en 
al die krag van Digitale Seinprosessering deur rekenaar aangebied, te geniet, 
sonder om bankrot te word. 


Albei deelnemers het tot 15 Mei om hul ontwerpe te finaliseer en prototipe 
te bou wat voorgelê moet word by die jaarlikse toekenningsfunksie van die SA 
A mateurradio-ontwikkelingstrust wat op 6 June 2011 te Midrand gehou sal word. 
Die wenner sal TCOMT7000 HF-send/ontvanger van die Besturende Direkteur 
van Multisource, Richard Smuts-Stein, ontvang. 


DRIE RADIOAMATEURS DEUR SOMALLISEEROWERS AAN DIE 
OOSKUS VAN AFRIKA GEDOOD 


Drie radioamateurs, Scott Adams,K9ESO, sy vrou Jean, KFGRVB, en Bobbie 
Rigele, KE7IV, is deur Somali-seerowers vermoor. Phylis Macay, wat ook saam 
met hulle was, is ook vermoor. 


Die vier was aan boord van Adams se seiljag, @uest, aan die kus van Oman 
in Oos-Afrika toe seerowers die vaartuig op Vrydag 18 Februarie beset het. 
Amptenare was in die proses om vir hul vrylating te onderhandel toe geweerskote 
om 01:00 op 22 Februarie gehoor is. 


Verenigde State vlootamptenare het op die geweerskote gereageer. Vloot Seals 
het aan boord van die jag gegaan om te vind dat al vier gyselaars deur die 
seerowers geskiet is. 


Volgens verklaring deur die VSA se Sentrale Bevelsgesag is onmiddellike 
pogings aangewend om lewensreddingsorg toe te pas maar al vier gyselaars is 
uiteindelik aan hul wonde oorlede. 


Somali gebaseerde seerowers het skeepvaart aan die Ooskus van Afrika vir die 
afgelope jare geteister, maar geweld en die bedrae geld wat geëis word het in 
onlangse maande gestyg. Seerowers hou tans sowat 30 skepe en meer as 660 
gyselaars aan, maar dit is die eerste keer dat Amerikaanse gyselaars gedood is 
in Somaliese seeroweraanval. 


SARL-KONVENSIE 


Onthou die SARL-Amateurradiokonvensie op 16 April. Registrasies vir die ske- 
meraand bootrit op die pragtige Vaalrivier, die besoek aan Bloemendal en ook 
die Gala-aand word nog ingewag. Hierdie gaan `n bobaasnaweek wees. Besoek 
wyww.gsl.net/zsdsrk om gebruik te maak van die afslag vir vroeë registrasies. Die 
pragtige Vaal wag vir jou! 


HAMWAN-VERGADERING 


n HA MWA N-vergadering sal vir alle geinteresseerde radioamateurs gehou word. 
HAMWAN staan vir HAM Wye Area Net en is n inisiatief van HAMNET en 
behels n WiFi-netwerk wat op die amateurfrekwensies gebruik word. 


Besonderhede is as volg: Tyd: 19:00 Plek: Echo Charlie in Plantasieweg in 
Springs ORV: 145,675 MHz die Oos-Randherhaler Indien jy verlore raak bel vir 
Chris op 083 543 5668 vir aanwysings. 


Die doel van die vergadering is om te bepaal hoe en wanneer hulle die toerusting 
wat hulle reeds het sal bymekaar maak. Jou hulp en kennis sal hoog op prys 
gestel word. 


KOMPETISIENUUS 


Sondag 6 Maart 2011 - SARL Hamnet 40 m (Gesimuleerde Noodkommu- 
nikasiekompetisie. Hierdie ESB-kompetisie is oop vir alle radioamateurs in 
Suid-Afrika, Namibië, Botswana, Zimbabwe, Swaziland, Mosambiek, Lesotho, 
Marion Eiland en Suid-Afrikaanse Antarktika. Slegs kontakte met hierdie 
gebiede sal tel. Die kompetisie is vanaf 12:00 tot 14:00 UTC op die lug met deel- 
name as 'n Enkel-operateur mobiel, enkeloperateur draagbaar, multi-operateur 
draagbaar of `n enkeloperateur basisstasie. 


Saterdag 12 Maart 2011 - SARL Maart Malligheid JD-naelloop. Hierdie nael- 
loop herdenk Internasionale Vrouedag op 8 Maart tussen radioamateurs in 
Suider Afrika. Roep “YL Sprint” Die naelloop is vanaf 09:00 tot 10:00 UTC 
op die lug en `n RS .-verslag en YL of OM word uitgeruil. 


Voorlopige uitslae van die SARL Nasionale Velddag. Die komitee het 26 logstate 
per e-pos ontvang. 11 van Klas A, 3 elk van Klas C en D en 9 van Klas E. Een 
van die logstate is `n kontrolelog. 


Klas A. 1ste Wesrand ARK, ZS6GWR, 96 600 punte 2de Noordkaap ARK, ZS3NG, 
85 860 punte 3de Sasolburg ARK, ZSASRK, 56 400 punte 


Klas B, geen inskrywings nie 


Klas C. 1ste Wessie Wessels, ZS2A, 43 200 punte 2de Pierre van Deventer, ZS6A, 
40 560 punte 3de Paul van Spronsen, ZS1PVS, 25 536 punte 


Klas D. Iste Geoffrey Lotz, ZR6XZ, 56 160 2de Pieter Nel, ZS1PN, 2 160 punte 


Eddie Leighton, ZS6BNE, het 10 710 punte in hierdie klas as `n kontrolelog 
behaal. 


Klas E. 1ste Pieter Jacobs, ZS6XT, 30 700 punte 2de Derek Stuart, 4S2J, 9 360 
punte 3de Renier Burger, ZU6GHOT, 7 236 punte 


Die finale en volledige uitslae sal in die week in HF Happenings 445 gepubliseer 
word. 


KLUBNUUS 
NUWE HERHALER OP MARIEPSKOP 


Die OTL-klub het 'n herhaler op Mariepskop opgesit. Dekking behoort na aan 
200 km in die Kruger Wildtuin in te strek. Die frekwensie is 145,712 5 MHz en 
geen toon is nodig nie. 


Toetse is gedoen met Schalk, ZS6DVD, in Skukuza, `n afstand van 80 km. Hy 
het `n eksterne antenna gebruik en het die herhaler S9--60 dB ontvang. Ont- 
vangsverslae is ook van ZS6G in Witrivier met S9 plus ontvang. 


In die Skukuzagebied kan u 145,637 5 MHGZ gebruik wat ook gekoppel is aan: 
Mariepskop op 145,7125 MHz. Middelburg 145,737 5 MHz Machadodorp 
145,762 5 MHz Roos Senekal 145,662 5 MHZ Ermelo 145,700 MHz Hierdie 
herhalers is almal aan mekaar gekoppel. 


Pretoria/ Johannesburg-amateurs sal nou met die KNP kan gesels mits hulle die 
Middelburgherhaler, 145,737 5 MHz kan sneller. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak middelmatig 
is. Nuwe sonvlek 1 163 het 'n skouspelagtige fakkel op 24 Februarie opgelewer. 
Sonvlek 1 163 is besig om meer in die aarde se rigting te roteer wat groot effekte 
op die aarde se magneetveld kan inhou indien die uitbarstings voortduur. Die 
effektiewe sonvlektelling sal vandeesweek na verwagting ongeveer 30 wees. 


15 m is die beste keuse vir DX gevolg deur 20 m. Smiddae en tot na die son gesak 
het gaan die toestande na Indië goed wees. Smiddae gaan toestande eers op 15 
m en dan later op 20 m na, Europa toe goed wees. Kontakte met Australië is na 
sonsondergang op 20 m moontlik. Kontakte met die VSA is op 15 m gedurende 
die aand moontlik. 15 en veral 20 m-openinge na Brasilië en Suid-Amerika is 
smiddae moontlik. Met die goeie 15 en 20 m-openinge gaan 17 m vol verrassings 
wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 


Besoek gerus www.spaceweather.co.za vir meer inligting. 


DAGBOEK VAN GEBEURE 


Vandag 28 Februarie - Laaste dag vir indiening van voorstelle aangaande 
Strategie-indaba van die SARL-raad na www.armi@sarl.org.za. 28 Februarie - 
Laaste dag om aanbiedings om `n stasie tydens die TARU Streek 1 konferensie 
by Sun City op te rig en te bedryf, in te stuur na iaru2011@sarl.org.za. 5 
Maart - ZS6PTA se vlooimark by die POMC-klubhuis te Keuningstr, Silverton 
beginnende om (08:00. 6 Maart - SARL Hamnet 40 Meter (Gesimuleerde 
Noodkompetisie vanaf 12:00 tot 14:00 UTC op die lug. 12 Maart - SARL Maart 
Malligheid JD-naelloop van 09:00 tot 10:00 UTC. 19 Maart - RTA, Kursus 
Oor programmering in Windows in Kaapstad, besoek www.sarl.org.za om te 
bespreek. 25 Maart - SAiSAT Inligtingsessie by die NARS. 2 April - SA AM- 
SAT se Ruimtesimposium by Vodaworld, bespreek nou by www.amsatsa.org.za. 
15-16 April SARL Nasionale Konvensie te Vaal Universiteit vir Tegnologie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHG in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur Gustav, 
ZSGBWN, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


